
הוועדה המיוחדת לדיון בהצ"ח הרשות הממשלתית להתחדשות עירונית,
הצ"ח התכנון והבניה (הוראת שעה) ובהצ"ח שירותים פיננסיים חוץ מוסדיים
11/12/2017

הכנסת העשרים
מושב רביעי
<פרוטוקול מס' 143>
מישיבת הוועדה המיוחדת לדיון בהצ"ח הרשות הממשלתית להתחדשות עירונית, הצ"ח התכנון והבניה (הוראת שעה) ובהצ"ח שירותים פיננסיים חוץ מוסדיים
יום שני, כ"ג בכסלו התשע"ח (11 בדצמבר 2017), שעה 12:00
<סדר היום:>
<הצעת חוק מס ערך מוסף (תיקון מס' 55), התשע"ו-2016>
בקשה לדיון מחדש של חברת הכנסת רחל עזריה לפי סעיף 115 לתקנון הכנסת בעניין הודעת המנהל לחייב במס על הנושאים שבכוונתו לבחון בטרם יחליט אם לקבוע שומה חלקית
נכחו:

<חברי הוועדה:> 
רחל עזריה – היו"ר
<מוזמנים:> 
	מירי סביון
	–
	משנה למנהל רשות המסים, משרד האוצר

	יגאל פחימה
	–
	מנהל אגף בכיר, שומה וביקורת מע"מ, רשות המסים, משרד האוצר

	גיא גולדמן
	–
	עו"ד, ממונה חקיקה, רשות המסים, משרד האוצר

	ירון בן נעים
	–
	מנהל תחום בכיר, פיקוח ובקרה, גביית מסים, רשות המסים, משרד האוצר

	עופר שרון
	–
	ממונה מע"מ, רשות המסים, משרד האוצר

	לילי אור
	–
	עו"ד, עוזרת ראשית, המחלקה המשפטית, רשות המסים, משרד האוצר

	נדב נגר
	–
	יועץ למנהל רשות המסים, משרד האוצר

	אבי פרידמן
	–
	עו"ד, לשכת עורכי הדין

	רונן סולומון
	–
	מנהל מחלקה, איגוד לשכות המסחר

	עמר ברוך
	–
	התאחדות התעשיינים

	עינב הכט מאיר
	–
	מוזמן/ת

	גדעון מאיר שביט
	–
	מוזמן/ת


<ייעוץ משפטי: >
ורד קירו זילברמן
<מנהל/ת הוועדה:>
אריאלה מלכה
<רישום פרלמנטרי:>
אהובה שרון, חבר תרגומים
<הצעת חוק מס ערך מוסף (תיקון מס' 55), התשע"ו-2016>
בקשה לדיון מחדש של חברת הכנסת רחל עזריה לפי סעיף 115 לתקנון הכנסת בעניין הודעת המנהל לחייב במס על הנושאים שבכוונתו לבחון בטרם יחליט אם לקבוע שומה חלקית
<היו"ר רחל עזריה:>
צהרים טובים. אני שמחה לפתוח את ישיבת הוועדה המיוחדת לדיון בהצעת חוק הרשות הממשלתית להתחדשות עירונית, הצעת חוק מס ערך מוסף (תיקון מס' 55), התשע"ו-2016, מ/1047. על סדר היום בקשה לדיון מחדש של חברת הכנסת רחל עזריה לפי סעיף 115 לתקנון הכנסת בעניין הודעת המנהל לחייב במס על הנושאים שבכוונתו לבחון בטרם יחליט אם לקבוע שומה חלקית.

אני מעמידה להצבעה את הבקשה. מי בעד? מי נגד?

הצבעה

בעד – פה אחד
הבקשה לדיון מחודש נתקבלה.

<היו"ר רחל עזריה:>
הבקשה אושרה פה אחד.

אני פותחת את הדיון. 

<ורד קירו זילברמן:>
הסעיף היחיד, וחשוב להדגיש שזה הדבר היחיד שעומד על סדר היום, אנחנו לא פותחים, אי אפשר לפתוח שום דבר אחר זולת הסעיף הזה, אני אקריא את הסעיף ואני גם אציג את ההסכמה כפי שנאמרה לנו לגבי התיקון המוצע.

הסעיף כפי שהוצבע: "המנהל יודיע לחייב במס על הנושא או הנושאים שבכוונתו לבחון בטרם יחליט אם לקבוע שומה חלקית לפי סעיף קטן זה".

מה שהוסכם היה להוסיף: "המנהל יודיע לחייב במס בכתב על הנושא או הנושאים שבכוונתו לבחון" ויתר הסעיף כלשונו.

<אריאלה מלכה:>
זאת אומרת, הוסיפו את המילה "בכתב".

<ורד קירו זילברמן:>
כן. רק בכתב.

<היו"ר רחל עזריה:>
ומראש. ברור שזה מראש? כן. היה אתמול דיון על ה-מראש. בסדר בכתב וזה כולל גם מראש.

מי בעד השינוי? מי נגד?

הצבעה

בעד – פה אחד
השינוי נתקבל.

<היו"ר רחל עזריה:>
השינוי אושר פה אחד.

<אבי פרידמן:>
הערה טכנית בלבד. אמרתי להם כאן שמספר התיקון הוא שגוי. המספר הוא לא 55.

<ורד קירו זילברמן:>
זה כבר יגיע לנסחות ואנחנו נתקן את זה.

<אבי פרידמן:>
אני רק מפנה את תשומת הלב.

<היו"ר רחל עזריה:>
בסדר גמור.

<ורד קירו זילברמן:>
זה יתוקן בנסחות.

<עמר ברוך:>
 אפשר לחזור ולומר מה סוכם בפועל? רשות המסים לא כאן.

<ורד קירו זילברמן:>
הם הסכימו. הם פשוט לא הגיעו לדיון.

<היו"ר רחל עזריה:>
הכול כבר נסגר.

<עמר ברוך:>
זה היה בדיון הקודם?

<היו"ר רחל עזריה:>
כן. כאן הייתה רביזיה. היה דיון וזה נסגר. תודה רבה. הישיבה נעולה.

<הישיבה ננעלה בשעה 12:03.>
[image: image1.png]